Epäillyt ovat poliisin tiedotteen mukaan kosketelleet ja yrittäneet suudella nuoria naisia.

Salon keskustassa on heinä-elokuun aikana tapahtunut kuusi epäiltyä seksuaalista ahdistelutapausta, joista on tehty ilmoitus poliisille.

Rikosylikomisario Antti Olkinuoran mukaan teoista epäillään kahta miestä.

Päiväsaikaan sattuneissa tilanteissa miehet ovat poliisin mukaan lähestyneet nuorehkoja uhrejaan kysymyksellä, jonka jälkeen he ovat kosketelleet nuoria naisia ja yrittäneet suudella heitä. Rikoksista epäiltyjen henkilöllisyys on poliisin tiedossa.

Tapauksia tutkitaan seksuaalisena ahdisteluna.